text: Chefen arbejder i ferien
  02 juli 2013 kl. 06.25
  Næsten halvdelen af lederne arbejder af og til, når de har sommerferie. Det fremgår af en ny undersøgelse.
  Ifølge undersøgelsen svarer 48 procent af de adspurgte ledere i Sydjylland, at de ?ofte? eller ?af og til? arbejder i ferien.
  39 procent svarer ?sjældent? og 13 procent "aldrig".
  Undersøgelsen er lavet af organisationen Lederne.
  Resultatet overrasker ikke afdelingsformanden for Lederne Sydøstjylland, Bent Walter Jensen.
  - Den enkelte leder må gøre op med sig selv, hvordan vedkommende ønsker at holde ferie. En smule arbejde kan godt praktiseres på fornuftig vis i ferien, men man risikerer at have arbejdet rumsterende i hovedet selv, når man har fri. Det vigtigste er at have klare linjer i forhold til virksomheden ? selv har jeg den aftale, at man kan ringe til mig, hvis det er nødvendigt, og så ringer jeg selv tilbage, når jeg har tid, siger Bent Walter Jensen.
  